दरअसल पाकिस्तान की खराब वित्तीय हालात को दुरुस्त करने और देश की इकोनॉमी को पटरी पर लाने के लिए पाकिस्तान की सरकार ने प्रधानमंत्री इमरान खान की अध्यक्षता में एक इकोनॉमिक एडवाइजरी काउंसिल का गठन किया था। इस एडवायजरी काउंसिल में विदेश में काम करने वाले कई पाकिस्तानी इकोनॉमिस्ट‌्स को भी जगह दी गई थी। आतिफ मियां भी इन्हीं में से एक थे। हालांकि आतिफ मियां पाकिस्तान के अहमदी समुदाय से आते हैं, इसलिए देश की कट्‌टरपंथी पार्टियां उनके चयन का विरोध करने लगीं। इस चयन के खिलाफ पाकिस्तान की संसद में प्रस्ताव भी लाया गया। पहले तो इमरान सरकार ने कहा कि वह कट्‌टरपंथियों के आगे नहीं झुकेगी, लेकिन मात्र 2 दिन के भीतर ही उसे अपना फैसला पलटने के लिए मजबूर होना पडा।